[{"text_idx": "#000001", "text": "Iaz Senpereko Trail lasterketako antolatzaileek jakinarazi zuten 2021eko lasterketa ez zutela egingo, COVID19 gaitzak eragindako pandemiaren bilakaera ikusita. Egoera epidemiologikoa 2021ean hobetuko zela pentsatuz, irailaren amaieran izen-emateak zabaldu zituzten antolatzaileek baina egoerak ez zuen hobera egin eta azkenean ezin izan zen proba lehiatu."}, {"text_idx": "#000002", "text": "Aurten baina egoera aldatu eta posible izan dute lasterketa burutzea eta aurreikusita zegoen asmoari jarraiki, TONTORREZ TONTOR izenarekin bataiaturiko lasterketa berria (80 kilometrokoa eta 5200 metroko desnibel positiboarekin) gehitu diote egitarauari. Beraz, guztira 4 lasterketa lehiatu zituzten pasa den asteburuan: 10 kilometrokoa, 21 kilometrokoa, 41 kilometrokoa eta 80 kilometrokoa."}, {"text_idx": "#000003", "text": "Larunbatean, 05:00etan abiatu zen aipaturiko Tontorrez tontor ultra trail lasterketa eta geroxeago, 09:00etan, Gotorlekuen itzulia hasi zen, 42 kilometroko distantzia, 2.800 metroko desnibela eta Larhungo gotorlekuen gaindi pasatzen den lasterketa. Beranduago, 11:00etan, Ibar Run Trail lasterketak hartu zuen lekukoa, 10 kilometro eta 330 metroko desnibel positiboarekin, azken hau lasterkari amateurrentzako."}, {"text_idx": "#000004", "text": "Igande goizean berriz, 09:00etan abiatu zen Senpereko Trail ezagunaren 10.edizioa, 21 kilometro eta 1.050 metroko desnibela dituen mendi lasterkari ugari biltzen dituen proba."}, {"text_idx": "#000008", "text": "Igandeko proban azkenik, Senpereko Trailean, guztira 900 korrikalari bildu ziren 21 kilometroko lasterketa egitera. Ziburuko Je\u0301ro\u0302me Camacho izan zen garailea gizonezkoetan eta Rebecca Torrado emakumezkoetan."}, {"text_idx": "#000010", "text": "Keniarrak gainera lasterketako marka hautsi zuen, 3.56.29ko denborarekin lehen aldiz lau orduetatik jaitsiz"}, {"text_idx": "#000014", "text": "Pasa den igandean lehiatu zuten 16 kilometro luze eta 901 metroko desnibel positiboa duen proba"}]